Materiál  na  rokovanie  pre  Mestské  zastupiteľstvo  v Žiline

Návrh
všeobecne   záväzného   nariadenia    č. ............
o  príspevku na čiastočnú úhradu výdavkov v materskej škole

Materiál obsahuje :

1.	Návrh na uznesenie
2.	Dôvodová správa
3.	Materiál – VZN o  príspevku na čiastočnú úhradu výdavkov v materskej škole

Predkladá :

Ing. Viliam Mikuláš,
prednosta Mestského úradu v Žiline

Vypracoval :

Mgr. Ingrid Dolníková,
vedúca Odboru školstva a mládeže Mestského úradu v Žiline

V Žiline, dňa  04. 08. 2008

NÁVRH NA UZNESENIE   MESTSKÉHO ZASTUPITEĽSTVA  V ŽILINE

Uznesenie č._____/2008

Mestské zastupiteľstvo  v Žiline

     1/  schvaľuje

                 Všeobecné záväzné nariadenie č. ...........  o  príspevku na čiastočnú úhradu  
     výdavkov  v materskej škole

DÔVODOVÁ  SPRÁVA
k   VZN  o  príspevku na čiastočnú úhradu výdavkov materských škôl

Na základe  § 14 odst. 1 Vyhlášky o predškolských zariadeniach č. 353/1994 Z.z. v znení neskorších predpisov a na základe opatrení z porady riaditeľov predškolských zariadení zo dňa 18. 12. 2006 sa výška mesačného príspevku na jedno dieťa určila sumou 370,- Sk s platnosťou od 1. 1. 2007. 
V súlade so schválením zákona NR SR č. 245/2008 Z.z. ( školský zákon ) o výchove a vzdelávaní, ktorý je účinný od 1. 9. a  podľa § 28 uvedeného zákona výšku príspevku za pobyt dieťaťa v materskej škole zriadenej obcou určí zriaďovateľ všeobecne záväzným nariadením. Príspevok je určený na čiastočnú úhradu výdavkov materskej školy sumou najviac 15 % sumy životného minima pre jedno nezaopatrené dieťa podľa osobitného predpisu1). Mesačná výška príspevku  bola prekonzultovaná s riaditeľmi MŠ a  stanovená sumou 365,- Sk. Školským zákonom boli z platenia poplatku vyňaté deti, ktoré majú jeden rok pred plnením povinnej školskej dochádzky. Vzhľadom k tomu, že materské školy boli zaradené do sústavy škôl ( doteraz boli školské zariadenia ), podľa § 1 ods. 1 písm. b) zákona č. 597/2003 Z.z. o financovaní základných škôl, stredných škôl a školských zariadení v znení neskorších predpisov, príspevok bude poskytovaný obciam zo štátneho rozpočtu.

Účinnosť VZN sa navrhuje od 1. 9. t. j. od nového školského roku 2008 / 2009. 

________________________
1) § 2 písm. c) zákona č. 601/2003 Z.z. o životnom minime a o zmene a doplnení niektorých zákonov v znení neskorších predpisov.
Mesto Žilina na základe prenesenej pôsobnosti štátnej správy podľa článku 71 Ústavy Slovenskej republiky a podľa § 6 ods. 2  zákona SNR č. 369/1990 Zb. o obecnom zriadení v znení neskorších predpisov a v súlade so zákonom NR SR č. 245/2008 vydáva

NÁVRH
VŠEOBECNE ZÁVÄZNÉHO NARIADENIA 
o príspevku na čiastočnú úhradu výdavkov v materskej škole  
č.  / 2008
Článok 1
Úvodné  ustanovenia
Predmetom všeobecne záväzného nariadenia je určenie výšky mesačného príspevku a spôsob jeho úhrady v materskej škole od zákonného zástupcu dieťaťa (ďalej len „príspevok“). Príspevok je určený na čiastočnú úhradu výdavkov materskej školy.)

Článok 2
Príspevok za pobyt
1.	Príspevok za pobyt je určený na zabezpečenie prevádzkových nákladov materskej školy, vrátane výdavkov na nákup učebných pomôcok a školských potrieb.
2.	Príspevok za pobyt uhrádza zákonný zástupca  mesačne na jedno dieťa sumou)      365,- Sk =  12,11 € . 
3.	Termín a spôsob platby určí riaditeľ materskej školy vo vnútornom predpise.
4.	Vnútorný predpis musí byť riadne zverejnený na verejne prístupnom mieste v rámci budovy materskej školy.
5.	Príspevok podľa odseku 2 sa neuhrádza), ak sú splnené podmienky:                               a) dieťa má jeden rok pred plnením povinnej školskej dochádzky,                                             b) zákonný zástupca predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi),
c) dieťa je umiestnené v materskej škole na základe rozhodnutia súdu,
d) dieťa  má  prerušenú  dochádzku  do materskej  školy  na  viac  ako  tridsať  po sebe   nasledujúcich    kalendárnych  dní   z  dôvodu     choroby   alebo  rodinných   dôvodov preukázateľným spôsobom,                                                                                                                                    e) dieťa  nenavštívilo  materskú  školu v čase školských prázdnin alebo bola prerušená prevádzka   materskej   školy   zapríčinená   zriaďovateľom   alebo  inými   závažnými dôvodmi;  v  týchto  prípadoch  uhrádza   zákonný  zástupca  pomernú  časť  určeného príspevku.

Článok 3
Záverečné ustanovenia
1.	Pri duálnom zobrazení peňažných súm v tomto VZN bol použitý konverzný kurz        1 € = 30,1260 Sk.
2.	Toto všeobecne záväzné nariadenie bolo schválené Mestským zastupiteľstvom v Žiline dňa.......   
3.	Toto   všeobecne    záväzné    nariadenie   nadobúda   účinnosť   15.  dňom   vyvesenia na úradnej tabuli mesta, t.j.                                                                                                                                                                                                                                                                                         

                                                                                                                         Ivan Harman   
                                                                                                                              primátor